Vážený pedagogický zbor, vážení hostia, milí žiaci!

Dovoľte mi, aby som Vás všetkých privítala na slávnostnom ukončení školského roka.

Škola je každodenný režim, denne sa tu stretávajú žiaci, učitelia, prevádzkoví zamestnanci, je to naša istota, že niekam všetci patríme. To, že niekam patríme, sme doteraz brali ako samozrejmosť, no bolo obdobie, že to samozrejmé nebolo. Preto tento deň je významný aj tým, že sa môžeme všetci spoločne stretnúť, spoločne bilancovať školský rok a spoločne sa rozlúčiť na niekoľko týždňov zaslúžených prázdnin a oddychu.

Vychovať dobrého a čestného človeka je naozaj ťažké. Iba rodič vie, koľko námahy a odriekania to stojí. Okrem pedagogických schopností je potrebný aj osobný príklad, pochopenie, ale hlavne láska. Nie je umením ani profesionalitou mať rád len múdrych, svedomitých či poslušných žiakov, ale poslaním učiteľa je mať rád aj žiakov, ktorým sa v škole nedarí, ktorí sú ako živé striebro a pri ktorých aj vlastní rodičia často nevedia ako ďalej.  Hovorí sa, že bez dobrého učiteľa nie je škola školou, veď žiak trávi v škole s učiteľom kopu času. Preto by mal byť učiteľ, a ja osobne si myslím, že aj je výrazným činiteľom výchovy, a tak sa chcem poďakovať všetkým učiteľom za ich prácu, ktorá nie je jednoduchá, ale ich odhodlanie, vytrvalosť, zodpovednosť a hlavne láska k svojmu povolaniu prináša veľké hodnoty pre vás žiakov.

Krásnym výsledkom celoročnej práce učiteľov a žiakov sú aj žiaci, ktorí majú vysvedčenia s čistými jednotkami. Sú to: Hanka Rajtarová, Diana Richterová, Dorotka Bilošová

 Samko Rácek, Peťko Michalisko, Nikolka Sedmáková

 Samko Krigovský, Marco Miškov, Juditka Olbertová,

 Adelka Matejovová

Peťko Karas, Sofia Fajnová, Matej Pavkov, Melinda Lukáčová, Maroš Motošický

Blahoželáme Vám všetkým a v ďalších rokoch Vám prajem v mene celého pedagogického kolektívu podobne pekné výsledky.

Okrem plnenia každodenných povinností, sú na našej škole žiaci, ktorí nás svedomitou prípravou reprezentovali v rôznych vedomostných súťažiach.

Chcem sa poďakovať aj žiakovi za reprezentáciu našej školy, menovite: Matej Pavkov – úspešný riešiteľ okresného kola v Pytagoriáde

5. miesto v celoslovenskom kole Bibliq

Menovite : Sofia Fajnová, Frederik Ostatný, Collin Jurík, Matej Pavkov, Maroš Motošický.

Tak ako je na začiatku šk. roka pekným zvykom privítanie našich prváčikov, na konci šk. roka sa lúčime s našimi deviatakmi, ktorým v nasledovnom štúdiu želáme ďalšie úspechy. Prajeme im, aby sa im prvé kroky mimo našej školy podarili, aby našli ten správny smer v ktorom budú naďalej pevne a isto kráčať.

Chcela by som sa ale poďakovať aj za všetky tie naoko zabudnuté a často okolím nepovšimnuté situácie, pomoc a za čokoľvek dobré, čo ste komukoľvek z tejto školy vykonali a tak trochu urobili samých seba krajším, ale i  našu školu krajším miestom na svete, na ktoré sa oplatí po prázdninách vrátiť.

Ďakujem pánovi starostovi Mgr. Tomášovi Kolembusovi, bez podpory ktorého by škola nemohla fungovať a neustále sa zveľaďovať.

Ďakujem aj nepedagogickým zamestnancom Evke Zbonkovej, Zuzke Richterovej, Milanovi Matejovovi, Milanovi Dávidovi za ich každodennú prácu, ktorou sa snažia vytvárať priestor, kde sa cítime príjemne a bezpečne.

Na nastávajúce prázdninové dni, Vám prajem príjemné chvíle, veľa nových zážitkov, zábavy, aby sme sa oddýchnutí, dobre naladení, plní energie znova stretli v novom školskom roku 2022/2023!

Citát na záver:

“Rozdiel medzi školou a životom? V škole vás naučia lekciu a potom dajú test. Život vám dá test a z neho si odnesiete lekciu.”

– Tom Bodett